|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/680** |
|  | **(protokols Nr.19; 68.p.)** |

**Par Jāņa Pūpola iecelšanu Gulbenes novada pašvaldības iestādes “Beļavas un Lejasciema pagastu apvienības pārvaldes” apvienības pārvaldes vadītāja amatā**

Saskaņā ar Gulbenes novada pašvaldības 2024.gada 19.septembra rīkojumu Nr.GND/7.22/24/38 “Par komisijas izveidošanu un nolikuma apstiprināšanu atklāta konkursa rīkošanai uz Gulbenes novada pašvaldības iestādes “Beļavas un Lejasciema pagastu apvienības pārvaldes” apvienības pārvaldes vadītāja amatu” izveidotā pretendentu atlases vērtēšanas komisija, izvērtējot iesniegto pretendenta pieteikumu un tam pievienotos dokumentus un uzklausot uz otro kārtu izvirzīto pretendentu darba intervijā, 2024.gada 8.oktobra sēdē nolēma virzīt uz domes sēdi **Jāni Pūpolu** iecelšanai Gulbenes novada pašvaldības iestādes “Beļavas un Lejasciema pagastu apvienības pārvaldes” apvienības pārvaldes vadītāja amatā.

Ņemot vērā iepriekš minēto, pamatojoties uz Pašvaldību likuma 20.panta piekto daļu, kas nosaka, ka pašvaldības administrācija pašvaldības darbiniekus, kas ir valsts amatpersonas atbilstoši likumam ”Par interešu konflikta novēršanu valsts amatpersonu darbībā”, izraugās atklātā konkursā, un Pašvaldību likuma 10.panta pirmās daļas 10.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, un ņemot vērā Gulbenes novada pašvaldības iestādes “Beļavas un Lejasciema pagastu apvienības pārvaldes” apvienības pārvaldes vadītāja amata pretendentu atlases komisijas ierosinājumu, atklāti balsojot: ar 12 balsīm "Par" (Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Audzišs, Normunds Mazūrs), "Pret" – 2 (Ainārs Brezinskis, Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IECELT **Jāni Pūpolu**, Gulbenes novada pašvaldības iestādes “Beļavas un Lejasciema pagastu apvienības pārvaldes” apvienības pārvaldes vadītāja amatā no 2024.gada 4.novembra.

2. UZDOT Gulbenes novada pašvaldības izpilddirektorei Antrai Sprudzānei noslēgt ar Jāni Pūpolu darba līgumu uz nenoteiktu laiku, nosakot trīs mēnešu pārbaudes laiku.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusu šā lēmuma 1.punktā minētajai personai.

Gulbenes novada pašvaldības domes priekšsēdētājs A.Caunītis